# data[].attributes.body
sve o detaljima upisa možete pogledati ovdje.

# data[].attributes.body
XVIII. gimnazija u prvi razred šk. god. 2020./2021. upisuje 104 učenika u četiri razredna odjela. Bodovni prag za upis učenika u prvi razred je 65 bodova za dvojezične, a 70 bodove za jezični program. Učenici se mogu upisati u jedan od tri ponuđena programa.

1. JEZIČNA GIMNAZIJA

Prvi strani jezik: engleski, njemački i francuski.

Drugi strani jezik: engleski napredni, njemački napredni, njemački početni, francuski napredni, francuski početni, talijanski napredni, talijanski početni, španjolski početni.

2. DVOJEZIČNI PROGRAM JEZIČNE GIMNAZIJE NA NJEMAČKOM JEZIKU

3. DVOJEZIČNI PROGRAM JEZIČNE GIMNAZIJE NA FRANCUSKOM JEZIKU

Više o dvojezičnim programima pogledajte  u rubrici DVOJEZIČNI PROGRAMI

# data[].attributes.headline
Natječaj za upis u prvi razred srednje škole 2020.2021.

# data[].attributes.subject
Natječaj za upis u prvi razred srednje škole 2020.2021.

# data[].attributes.attachment_link.title
Natječaj za upis u prvi razred srednje škole 2020.2021.

# data[].attributes.headline
Natječaj za upis u prvi razred srednje škole 2020./2021.

# data[].attributes.subject
Natječaj za upis u prvi razred srednje škole 2020./2021.

# data[].attributes.attachment_link.title
Natjecaj za upis ucenika u I. razred SŠ_obavijest (1)

# data[].attributes.attachment_link.readable_text
XVIII. gimnazija nudi učenicima mogućnost pohađanja dvojezične hrvatsko-njemačke i hrvatsko-francuske nastave. U provođenju ove nastave škola ima najdužu tradiciju u Hrvatskoj. Već dvadeset godina ovaj je projekt za XVIII. gimnaziju važan sastavni dio u okviru njezinog jezičnog usmjerenja.

Za zainteresirane učenike formiraju se posebni razredni odjeli ili manje grupe u kojima se izvodi dvojezična nastava. Učenici određen broj nastavnih predmeta slušaju na njemačkom, odnosno francuskom jeziku. Nastava se odvija uvijek polazeći od materinjeg jezika uz pomoć hrvatskih udžbenika i udžbenika na stranom jeziku i prema hrvatskim nastavnim planovima i programima. Konkretno to znači da učenici - "dvojezičari" savladavaju isto gradivo kao i svi ostali, s tom razlikom što se nastavni sadržaji posreduju i na njemačkom, odnosno francuskom jeziku. Treba naglasiti da se hrvatska povijest obrađuje na hrvatskom jeziku, a nastoji se dati samo sažetke pojedinih cjelina na stranom jeziku.

Dvojezična nastava želi učenicima dati kako stručnu kompetenciju u svakom pojedinom predmetu, tako i odličnu jezičnu kompetenciju kako bi što bolje ovladali jezikom struke i na njemačkom, odnosno francuskom jeziku. Strani jezik se u ovoj nastavi koristi zaista kao medij za potrebe struke i učenici ga nauče koristiti prirodno i sigurno.

Dvojezični razredni odjeli u pravilu su manji od ostalih i ne bi trebali imati više od 24 učenika. Nastavnici u dvojezičnom programu trude se koristiti nastavne metode koje kod učenika potiču samostalnost i kreativnost, razvijaju različite vještine kao što su umijeće prezentacije i timski rad te osvješćuju strategije učenja. Nastava se često izvodi u grupama, a omiljena je projektna nastava.

Učenici su uključeni u više međunarodnih projekata, primjerice u trilateralni projekt Zagreb - Mainz - Dijon, projekt Landau koji se izvodi u suradnji s Otto Hahn gimnazijom u Landau u SR Njemačkoj i u projekt Niederkassel u SR Njemačkoj koji se realizira u suradnji s Kopernikus Gymnasium. Postoji također i mogućnost razmjene učenika što znači da se učenici mogu godinu dana školovati u nekoj odgovarajućoj gimnaziji u Njemačkoj.

XVIII. gimnazija nudi dvojezičnu nastavu u sljedećim nastavnim predmetima:

Hrvatsko-njemački dvojezični program:
1. razred: povijest, kemija
2. razred: povijest, fizika
3. razred: povijest, fizika, logika, sociologija
4. razred: povijest, fizika, filozofija

Hrvatsko-francuski dvojezični program:
1. razred: povijest, zemljopis, likovna umjetnost
2. razred: povijest, zemljopis, likovna umjetnost
3. razred: povijest, zemljopis, likovna umjetnost, sociologija
4. razred: povijest, PiG, likovna umjetnost

Nastava njemačkog, odnosno francuskog kao stranog jezika podržava dvojezični program, a učenicima se omogućuje da za potrebe dvojezičnog programa imaju 2 sata stranog jezika više kako bi lakše i uz pomoć profesora stranih jezika savladali nastavne sadržaje na njemačkom, odnosno francuskom jeziku.

Preuzmite brošuru Hrvatsko-francuska dvojezična nastava u XVIII. gimnaziji!

To jednostavno znači da se neki predmeti, primjerice povijest, sociologija, logika ili fizika, predaju na njemačkom jeziku, pri čemu se ,naravno, u svakoj fazi nastave koristi i materinji jezik kako bi se osiguralo potpuno razumijevanje specifičnog stručnog jezika i općenito nastavnih sadržaja koji se posreduju.

Osim toga, nastava njemačkog kao stranog jezika je pojačana (6 sati tjedno, od čega dva sata drži izvorni govornik). Ukupno, učenici tijekom četiri godine školovanja imaju tjedno prosječno 12 sati nastave na njemačkom jeziku.

Pritom je važno naglasiti da učenici upisani u dvojezični hrvatsko-njemački program pohađaju nastavu prema redovnom službenom nastavnom planu i programu u svim predmetima, dakle i onima koji se predaju na njemačkom jeziku.

Postoje tri bitna uvjeta:

- jaka motivacija i ozbiljnost u radu

- uspjeh prilikom intervjua na njemačkom jeziku prije upisa u dvojezični program

U XVIII. gimnaziji, Mesićeva 35, 10 000 Zagreb.

- ne samo radi usvajanja izvrsne razine njemačkog jezika, već i zato da se nauči raditi drugačijim metodama koje bi omogućile razvijanje kreativnosti, oštrine mišljenja i kritičkog duha,

- radi veće uspješnosti u sticanju Njemačke jezične diplome koju izdaje Ministarstvo prosvjete Savezne Republike Njemačke,

- radi nastavka školovanja u zemljama njemačkog govornog područja,

- radi lakšeg otvaranja prema Europi i svijetu (posebno na razini profesionalnih ciljeva) i dodatnih jezičnih kompetencija koje pogoduju poslovnoj suradnji s brojnim tvrtkama s njemačkog govornog područja koje djeluju u Republici Hrvatskoj,

- i nadasve radi vlastitog obogaćivanja specifičnom kulturom i znanjem na brojnim područjima koje se stiče ne samo u nastavi, nego i na različitim projektima u Hrvatskoj i inozemstvu te prigodom razmjene učenika.

U XVIII. gimnaziji se izvodi dvojezični program, tj. program s dijelom nastave na njemačkom ili francuskom jeziku, sukladno Rješenju Ministarstva prosvjete i športa klasa: UP/I-602-03/01-01/182, Ur.broj: 532-02-02/2-01-1 od 10. srpnja 2001.

S obzirom da je riječ o posebnom programu obrazovanja, u kojem već godinama Odlukom o elementima i kriterijima za izbor kandidata za upis u srednje škole gimnazije mogu naplaćivati obrazovanje, Školski odbor naše škole je na svojoj sjednici održanoj dana 28. travnja 2004. godine donio odluku da će se posebni i povećani troškovi obrazovanja djece u dvojezičnom programu naplaćivati u prva dva razreda po 100,00 kn, a u posljednja dva razreda po 200,00 kn mjesečno. Odluka je donesena temeljem Odluke o elementima i kriterijima za izbor kandidata za upis u srednje škole (pročišćeni tekst), klasa:602-03/02-01/154, Ur.broj: 533-09-04-05 od 6. travnja 2004., D.2. Upis u posebne i dopunske programe obrazovanja, točka XXVIII. Stavak 3. koji glasi: „za gimnazijske programe koji se dijelom izvode na engleskom odnosno njemačkom ili francuskom jeziku po odobrenju ministra (osim u školama na jezicima manjina), škola može utvrditi cijenu obrazovanja do 800,00 kn mjesečno za strane državljane, odnosno do 400,00 kn za hrvatske državljane i hrvate iz drugih država".

U ŠKOLSKOJ GODINI 2014./2015. (1.9.2014.-31.8.2015.) NOVAC SE TROŠIO ZA:

Računalna oprema/usluga:

- najam kompjutera

- servis fotokopirnih strojeva

- računalne usluge (antivirusni program, održavanje aplikacije dvojezična nastava, rekonfiguracija lokalne mreže nadogradnja mrežne opreme)

- projektori, računala, USB

- potrošni materijal (toneri, naljepnice, kreda, pedagoška dokumentacija, koverte, baterije, omoti, fascikli)

- kapice i tuljci dvojezičarima za podjelu certifikata

- promidžbeni materijal (leci, CD-i)

Projekti, putovanja/Reprezentacija:

- reprezentacija (ručkovi, sendviči, sokovi, cvijeće, torte) za svečanu podjelu certifikata, za goste strance na projektima škole

- troškovi službenih putovanja (obavezna službena pratnja učenicima na projektima)

Ostali troškovi/Usluge:

- naknada za administrativnu podršku dvojezičnom programu

- ostali troškovi (literatura)

- usluge procjene rizika

- usluge odvjetnika (ovrhe prema učenicima starim dužnicima)

U ŠKOLSKOJ GODINI 2015./2016. (1.9.2015.31.8.2016.) NOVAC SE TROŠIO ZA:

Računalna oprema/usluga:

- najam kompjutera

- servis fotokopirnih strojeva

- računalne usluge (antivirusni program, održavanje aplikacije dvojezična nastava)

- potrošni materijal (toneri, naljepnice, kreda, pedagoška dokumentacija, koverte, baterije, omoti, fascikli)

- šivanje zavjesa (kabinet dvojezične nastave)

- kapice i tuljci dvojezičarima za podjelu certifikata

- promidžbeni materijal (leci, CD-i)

- pleksiglas ploča (francuska dvojezična)

Projekti, putovanja/Reprezentacija:

- reprezentacija (ručkovi, sendviči, sokovi, cvijeće, torte) za svečanu podjelu certifikata, za goste strance na projektima škole

- troškovi službenih putovanja (obavezna službena pratnja učenicima na projektima)

Ostali troškovi/Usluge:

- naknada za administrativnu podršku dvojezičnom programu

- ostali troškovi (pomagala za nastavu)

- usluge odvjetnika (ovrhe prema učenicima starim dužnicima)

U ŠKOLSKOJ GODINI I. POLUGODIŠTU 2016./2017. (1.9.2016.-16.12.2016.) NOVAC SE TROŠIO ZA:

Računalna oprema/usluga:

- najam kompjutera

- najam fotokopirnih strojeva

- računalne usluge (antivirusni program, održavanje aplikacije dvojezična nastava)

- potrošni materijal (toneri, naljepnice, kreda, pedagoška dokumentacija, koverte)

Projekti, putovanja/Reprezentacija:

- reprezentacija (ručkovi, sendviči, sokovi) za njemačku profesionalnu orijentaciju

- troškovi službenih putovanja (obavezna službena pratnja učenicima na projektima)

Ostali troškovi/Usluge:

- naknada za administrativnu podršku dvojezičnom programu

- usluge odvjetnika (ovrhe prema učenicima starim dužnicima)

- potrepštine za kemiju

- troškovi službenih putovanja (obavezna službena pratnja učenicima na projektima dvojezične nastave)

- ostali troškovi (literatura, pomagala za nastavu)

Primjere pisanog ispita za upis u dvojezični hrvatsko-njemački program i pisanog ispita za upis u dvojezični hrvatsko-francuski program preuzmite u nastavku.

Brosura-Sto je dvojezicna nastava u XVIII. gimnaziji.pdf

Primjer pisanog ispita njemacko-hrvatski dvojezicni program.doc

Primjer provjere jezicnih kompetencija - Francusko-hrvatski dvojezicni program.pdf

Stipendiranje u dvojezicnoj nastavi i oslobo enje placanja zbog socijalnih razloga.docx

# data[].attributes.attachment_link.description
XVIII. gimnazija nudi učenicima mogućnost pohađanja dvojezične hrvatsko-njemačke i hrvatsko-francuske nastave. U provođenju ove nastave škola ima najdužu tradiciju u Hrvatskoj. Već dvadeset godina ovaj je projekt za XVIII. gimnaziju važan sastavni dio u okviru njezinog jezičnog usmjerenja. Za zainteresirane učenike formiraju se posebni razredni odjeli ili manje grupe u kojima se izvodi dvojezična nastava.

# data[].attributes.attachment_link.title
XVIII. gimnazija Zagreb - Naslovnica - PREZENTACIJA 18. GIMNAZIJE 2020.

# data[].attributes.body
Na poveznici pogledajte zanimljivu prezentaciju terenske nastave našeg prof. geografije Hermenegilda Galla.

# data[].attributes.attachment_link.title
XVIII. gimnazija Zagreb - Naslovnica - PREZENTACIJA TERENSKE NASTAVE PROF. GALLA

# data[].attributes.attachment_link.description
U privitku možete pogledati i preuzeti zanimljivu prezentaciju našeg profesora geografije, Hermenegilda Galla.

# data[].attributes.body
XVIII. GIMNAZIJA
UNESCO ASP - pridružena škola
Zagreb, Mesićeva 35
ured@gimnazija-osamnaesta-zg.skole.hr
Irena Vajdovčić, ravnateljica: 385 1 4680-647
e-mail: upisi@gimnazija-osamnaesta-zg.skole.hr

# data[].attributes.body
KREATIVNI KAOS _ NOVINARSKA GRUPA

# data[].attributes.attachment_link.description
Dobro došli na Kreativni kaos! Informirajte se o najnovijim vijestima na novinarskom portalu zagrebačke XVIII. gimnazije.

# data[].attributes.attachment_link.title
“Cuánto se sabe sobre Croacia en Córdoba, España?” - Kreativni kaos, XVIII. gimnazija

# data[].attributes.body
FILMSKA SEKCIJA

# data[].attributes.attachment_link.title
DON - Filmska sekcija - XVIII. gimnazija

# data[].attributes.body
DANI OTVORENE NASTAVE

# data[].attributes.attachment_link.title
DON 2019. radionica - BROD U BOCI - XVIII. gimnazija

# data[].attributes.attachment_link.title
XVIII. gimnazija - DANI OTVORENIH VRATA 2019.

# data[].attributes.attachment_link.title
PODCAST KNJIŽNICE  - GOŠĆA - PROF. MARINA MAJDENIĆ

# data[].attributes.attachment_link.readable_text
18. gimnazija zajednica je 400-tinjak učenika, 46 nastavnika i stranih lektora, 3 stručna suradnika te nekolicine ostalih djelatnika škole.

Viziju i atmosferu naše škole najbolje prezentira nagrađeni plakat naše učenice.

Škola smo u kojoj ima mjesta za sve, a različitost i zajedništvo su naša snaga.

U razredima i na hodnicima škole čuju se različiti jezici, ne samo zato što smo jezična gimnazija, već i zato što dio naših učenika dolazi iz različitih europskih zemalja, ali i s drugih kontinenata.

Jezični gimnazijski program provodimo na hrvatskom, njemačkom i francuskom jeziku. Osobitost izvođenja nastave na njemačkom ili francuskom jeziku, odnosno dvojezičnog programa, je slušanje dijela nastavnih predmeta na tim jezicima, a dodatni sati održavaju se s lektorima, izvornim govornicima jezika.

Naši učenici, bez obzira pohađaju li jezični ili dvojezični program, imaju mogućnost polaganja međunarodno priznatih jezičnih diploma DSD-a I i II (njemački jezik) i DELF-a (francuski jezik).

Osim omogućavanja stjecanja znanja iz različitih područja, želimo kod naših učenika poticati one kompetencije koje će im omogućiti učinkovitu prilagodbu u svijetu koji se neprestano mijenja, ali i sretan osobni život. Zato je naša misija razvijati im:

fluentnost u najmanje dva strana jezika

kozmopolitsku svijest, uz ponos na svoj osobni i nacionalni identitet

humanistički pogled na svijet i društvo te toleranciju, demokratske vrijednosti i međukulturalnost

bolje razumijevanje sebe, drugih i društva u cjelini te usvajanje čvrstih moralnih standarda bez obzira na okruženje u kojem se nalaze

socijalne i komunikacijske vještine

strategije učenja i rješavanja problema

stvaralačko mišljenje koje će im omogućiti da budu kreatori, a ne samo konzumenti kulture

kritičko mišljenje koje će ih učiniti otpornima na različite vrste negativnih socijalnih utjecaja i manipulacije.

Da bismo to ostvarili, uz stručno zastupljenu redovitu nastavu, učenici se mogu uključiti u brojne fakultativne sadržaje, terenske nastave, slobodne aktivnosti, projekte, međunarodne razmjene, biti aktivni u Vijeću učenika, posjećivati i sudjelovati u kulturnim događanjima. Važno nam je da naši učenici razviju što više i što različitije potencijale.

Velika pozornost pridaje se edukaciji nastavnika te oni uz, redovito stručno usavršavanje u Hrvatskoj, nadograđuju svoje kompetencije putem međunarodnih stipendija i sudjelovanja u međunarodnim projektima.

Kvalitetan rad nastavnika prepoznat je i vrednovan i od MZOŠ-a te ih je 9 promovirano u zvanje mentora, a 5 u zvanje savjetnika. U našim redovima su književnici, autori i recenzenti udžbenika, predavači na fakultetima, mentori studentima. Nastavna smo baza Filozofskog fakulteta, Hrvatskih studija, Hrvatskog sveučilišta, Katoličko-bogoslovnog fakulteta, PMF-a te studentima, budućim kolegama, prenosimo naša znanja i iskustva. U našoj školi nastavnici psihologije kontinentalnih županija polažu državni stručni ispit.

Naš rad vrednovan je i priznat i izvan granica Hrvatske te smo:

pridružena Unesco škola

članica umreženih internacionalnih Alpe Adrija Collegea (IAAC)

škola partner Republike Njemačke

škola s oznakom izvrsnosti „LabelFrancÉducation"

Dvije naše profesorice dobitnice su odličja Viteza reda Akademskih palmi, posebnog priznanja francuske vlade za promicanje francuskog jezika.

Uspjeh naše škole ne mjerimo samo rezultatima na državnoj maturi i upisom na stručne ili sveučilišne studije, već i koliko smo pridonijeli da naši učenici budu sretni ljudi te solidarni, odgovorni i angažirani građani naše zemlje.

Ravnateljica, Irena Vajdovčić, prof.

# data[].attributes.attachment_link.description
18. gimnazija zajednica je 400-tinjak učenika, 46 nastavnika i stranih lektora, 3 stručna suradnika te nekolicine ostalih djelatnika škole. Viziju i atmosferu naše škole najbolje prezentira nagrađeni plakat naše učenice. Škola smo u kojoj ima mjesta za sve, a različitost i zajedništvo su naša snaga.